Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
14 “Bayi mwakama munyichima yenuku. Mukuhwelelenu Nzambi; kuhwelelenu ninami nawa.
2 Mwitala daTata yami mwekala maluña amavulu mwakushakama. Neyi hichadiña mwenimuku, nadi kuyileja, muloña inakuya nakuyiloñeshela iluña denu.
3 Cheñi nawa, neyi niya nawa niyiloñeshela iluña denu, nakafunta cheñi nakuyisenda kulonda nakayitwali kunakekala ami, muloña kunakekala ami diku kumwakekala ninenu nawa.
4 Njila yaya kwinnakuya, enu mwayiluka.”
5 Tomasi wamulejeli nindi: “Mwanta, tuneluki wanyi oku kuwunakuya. Hanu dinu, tunateli kwiluka ñahi njila?”
6 Yesu wamulejeli nindi: “Ami yami njila, yami chalala, yami wumi. Kwosi muntu wunateli kwinza kudi Tata chakadi kuhitila mudi amiku.
7 Neyi enu mwadiña mwañiluka, mutenowu mwadi kwiluka niTata yami nawa; kufuma dalelu munamwiluki nawa munamumoni dehi.”
8 Fwilipu wamwilili nindi: “Mwanta, tuleji Tata, kunahu.”
9 Yesu wamulejeli nindi: “Nashakami nanenu hampinji yayilehi, ilaña eyi Fwilipu kuñiluka nehi? Muntu wejima wunamoni ami, dikwila nawu namoni niTata. Hanu dinu, muloñadi chiwunakuhoshela neyi, ‘Tuleji Tata’?
10 Komana kanda wukuhweleli neyi ami nadikunda naTata nawa Tata niyena wadikunda nanamiku, tahindi? Yuma yinahoshaña, hinayihoshaña kwesekeja nayitoñojoka yamiku, ilaña Tata yami wadikunda nanami diyi wunakuzata nyidimu yindi.
11 Nkuhweleli neyi ami nadikunda naTata, niTata niyena wadikunda nanami; hela kuhwelelaku hamuloña wanyidimu yinnakoñi.
12 Inakuyileja chalala chikupu nami, muntu wejima wankuhwelelaña, niyena wakazata nyidimu yinazataña; nawa wakazata nyidimu yabadika haniyi, muloña ami inakuya kudi Tata.
13 Cheñi nawa, chuma chejima chimukulomba mwijina dami, nukuchikoña, kulonda Tata amulemeshi kuhitila mudi Mwana.
14 Neyi mulomba chuma mwijina dami, nukuchikoña.
15 “Neyi mwankeña, mukuhemba nshimbi jami.
16 Dichi ami nukumulomba Tata, nawa yena wukuyinka nkwashi mukwawu wukwikalaña nanenu haya nyaaka,
17 diyi spiritu yachalala, oyu yinateli kubula kutambwila kaayi, muloña kaayi hikayimonaña hela kuyilukaku. Enu mwayiluka, muloña yekala nanenu nawa yidi mudi enu.
18 Hinamba kayishiya neyi anshonaku. Nakenza cheñi kudi enu.
19 Kunashali hohu kapinji kantesha, kaayi hikakammona cheñiku, ilaña enu mwakammona, muloña nidi nawumi, ninenu nawa mwakekala nawumi.
20 Hanodu ifuku mwakeluka nenu ami nadikunda naTata, ninenu nawa mwadikunda nanami, ninami nadikunda nanenu.
21 Muntu wejima wukweti nshimbi jami nawa wajihembaña, yenowu diyi wankeña. Nawa, muntu wejima wukunkeña, niyena akumukeña kudi Tata yami, ninami nukumukeña nawa nikudimwekesha hatooka kudi yena.”
22 Dichi Yudasi, bayi Isakarotiku, wamwihwili nindi: “Mwanta, Muloñadi chiwunakukeñela kudimwekesha hatooka kudi etu ilaña kudi kaayi nehi?”
23 Yesu wamwakwili nindi: “Muntu wankeña, wukuhemba mazu ami, Tata yami niyena wukumukeña, dichi tukwinza kudi yena nakushakama nindi.
24 Muntu wejima wabula kunkeña hahembaña mazu amiku. Mazu imunakutiya bayi neyi himazu amiku, ilaña aTata wantemesheli.
25 “Nahoshi yumiyi nanenu hampinji yinichidi nenu.
26 Ilaña nkwashi, spiritu yajila yakatemeshayi Tata mwijina dami, yakayitañisha yuma yejima nikuyanukisha yuma yejima yinayilejeli.
27 Nayishili kuwunda; nayinki kuwunda kwami. Hinnayinki kuwunda neyi chikahanaña kaayiku. Bayi mwiteja nyichima yenu yakameña hela kuzeya hamuloña wawomaku.
28 Munatiyi chinnayileji nami, ‘Inakuya nawa nakenza cheñi kudi enu.’ Neyi mwankeña, mukuzañalala hakwiluka nenu inakuya kudi Tata, muloña Tata wambadika.
29 Dichi, nayilejeli chadimu henohu kanda chimwekani, kulonda neyi chimwekana mwakakuhweleli.
30 Ami hinukuhosha nenu yuma yayivuluku, muloña nyuuli wakaayi nakwinza nawa hakweti ñovu hadi amiku.
31 Ilaña hakwila nawu kaayi keluki nawu ami namukeña Tata, inakwila kwesekeja nachanlejeliyi Tata kwila. Nyamukenu, tufumenu kunu.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Yowanu 14
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn cjk_Latn cjk_Latn cjk_Latn cjk_Latn lua_Latn cjk_Latn cjk_Latn cjk_Latn cjk_Latn cjk_Latn kmb_Latn lua_Latn cjk_Latn cjk_Latn cjk_Latn cjk_Latn lua_Latn lua_Latn cjk_Latn cjk_Latn cjk_Latn lua_Latn cjk_Latn kin_Latn plt_Latn cjk_Latn cjk_Latn cjk_Latn cjk_Latn cjk_Latn kmb_Latn cjk_Latn cjk_Latn sna_Latn ban_Latn kmb_Latn lug_Latn eng_Latn